staqsa lill- Ministru għall-Finanzi: Jista' l-Ministru jwieġeb mistoqsijiet parlamentari 9168 u 7771 u jinforma lill-Kamra bil-lista dettaljata ta' kemm-il Ministeru awtorizza li jinxtraw karozzi ġodda tul l-aħħar sena u kemm-il kuntratt ġdid għall-kirjiet ta' vetturi tul l-istess sena mill-Gvern u kemm kien hemm każijiet ta' xiri u kiri ta' vetturi li ma kienx awtorizzat? Ninforma lill-Onorevoli Interpellant li l-informazzjoni mitluba qed titpoġġa fuq il-mejda tal-kamra. Din l-informazzjoni tinkludi kirjiet u xiri ta' karozzi li saru mill-1 ta' Jannar 2013 sal-31 ta' Diċembru 2013 u li ġew approvati mill-Ministeru għall-Finanzi. Din l-informazzjoni ma tinkludix kirjiet qosra ta' ġranet li jkunu saru sabiex fost oħrajn, jissostitwixxu karozzi li jkunu bil-ħsara jew għat-tiswija. Din l-informazzjoni ma tinkludix ukoll kirjiet qodma li ġew imġedda matul is-sena li fuqha qed nirrapurtaw.
MINISTERU GĦALL-FINANZI - XIRI TA' KAROZZI.